39 
A. Saiga Pali (colus Strabonis) , in oriente caspii maris, et cis ju- 
gum Caucasium, indeque in omni fere Rossia meridionali, quin immo 
praeterlapso saeculo in Podoliam usque rarius observatur , at ultra jugum 
illud A. subgutturosa Giild. , semper gregaria, in devexis campestribus 
ad Cyrum et Araxem, inque deserto Moganico, ad Alazonium dein et 
Joram , inque oriente caspii maris et meridie offenditur ; deest itaque in 
ciscaucasiis , nisi forte Strabonis aevo Dorcadis nomine nota fuerit. 
De Cervis dicens, Plinius {*) speciem commemorat, barba tantum et 
armorum villo distinctam, quam Tragelaphum vocat, neque alibi, quam 
juxta Phasin nascentem; quam vero vix ad Cervos, nec ad Capras, po- 
tius ad barbatum villosumque Urum pertinere probabile est. 
E caprino genere Capra aegagrus LGm. et caucasia Giild. (Aegoceros 
Ammon Pali.) , summae pernicitatis bestiae, Caucasi juga inaccessa inco- 
lunt ; illa quoque in Talyschensibus , Persiae Turciaeque vicinae alpestri- 
bus ; haec in omnibus fere montosis sylvosis, Albaniae praesertim, Iberiae, 
Abchasiae, summo que Elboro vicinis degit. 
Ex ovillo pecore praecipue Ovis aries domestica (Aegoceros Ovis Pali.) 
numerosis varietatibus insignis , ideoque culta , nusquam fera , in devexis 
Caucasi inque omni deserto caspio , etiam ad orientem provenit ; huc re- 
feras quoque 0. dolichuram, a Tcherkessis plerumque cultam, cauda 
elongata, tereti et macilenta, platyuram dein, apud Turcomanos, Ta- 
taros , mari proximos , inque devexis caucasiis frequentissimam , cauda 
elongata, subtus nuda, depressa, pinguedine multa ad originem suam 
tumida, extrema vero parte tereti, articulata quasi et lanata, — stea- 
topygam denique , ceteris longe proceriorem , utroque sexu passim cor- 
(*) L. c. lib. VIII. cap. 33. Cervus tarandus L. e montibus Uralensibiis passim ad 
Orenburgium usque urbem descendit , neque desideratur certis quoque annis rigidiore hieme 
notabilibus in Casauensis provinciae districtu Zarewococtschaisco. 
